‘હું વિચારતી રહી અને મનમાં ખૂણે છુપાયેલો વિશ્વાસ પાછો જાગ્યો. મારું ઉદાહરણ લઈ લોકો જીવન આસાન બનાવતા હતા. મારી કુરૂપતાનાં કૂંડાળાં કોઈના જીવનમાં રંગોનું મોરપીંછ બનતાં હતાં. ડો. કામદાર જે મનોચિકિત્સક છે, એમને મળી આ સંસ્થા ઊભી કરી. મારા જીવનમાં પણ ફિક્કા પડેલા ડોક્ટર બનવાનાં સપનાંને રંગો ભરી આ મોરપીંછ બનાવ્યું. ત્યારથી મોરપીંછે કેટલાય નવા રાહ ખોલ્યા છે અને એમાં કેટલાય લોકો જોડાયા છે.’